СТРАТЕГИЯ ЗА РАЗВИТИЕ
НА
ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ - ОБЩЕЖИТИЕ ЗА СРЕДНОШКОЛЦИ - РУСЕ
ЗА ПЕРИОДА 2025 – 2029 ГОДИНА
Четиригодишната програма за развитие на ЦПЛР - Общежитие за средношколци – Русе за периода 2025 - 2029 г. е изготвена въз основа на опита на педагогическата колегия и административното ръководство в изграждането на ефективна образователна среда в общежитието. Нашите приоритети представят вижданията ни за европейско развитие на ЦПЛР - Общежитие за средношколци. Екипът ни поема отговорност да провежда политика, в която водеща роля имат образованието, възпитанието и личностното развитие на учениците в ЦПЛР - Общежитие за средношколци и се ангажира с постигането на планираните резултати при пълна прозрачност и отчетност на управлението.
ЦПЛР - Общежитие за средношколци като институция функционира в условията на променена и в повечето случаи негативна среда, която оказва силно влияние върху мотивите за учене, а също така и върху поведението на учениците. Основният, очертаващ се проблем е свързан с намирането на адекватна реакция, засягаща преобразуването на педагогическата система, промяна на целите, технологиите, отношението и стила на работа на учителите. Решаването на тази трудна задача преминава през мотивационната сфера на педагозите.

І. АНАЛИЗ НА СЪСТОЯНИЕТО НА ЦПЛР – ОБЩЕЖИТИЕ ЗА СРЕДНОШКОЛЦИ И НА ВЪНШНАТА СРЕДА

1. КРАТКИ ИСТОРИЧЕСКИ ДАННИ
Център за подкрепа за личностно развитие - Общежитие за средношколци - Русе е наследник на Общежитие за средношколци, което отваря врати на 14.09.1969 г. за ученици от семейства на земеделци. Построено е с труда и финансовата помощ на селяни-кооператори и свободни производители от селата на бившата Русенска околия. 

С промяна на Закона за предучилищно и училищно образование (ЗПУО) и след решение на Общински съвет гр. Русе, взето  през месец юли 2016 г. общежитието се преименува на ЦПЛР - Общежитие за средношколци – Русе.

Днес общежитието предлага 100 места за младежи и девойки. Учениците могат да подготвят уроците и домашните си упражнения в занимални и компютърна зала, през свободното си време гледат телевизионни програми, спортуват в фитнес залата и на спортната площадката в двора или си почиват сред зеленина, тишина и спокойствие. За учениците се грижат възпитатели с педагогическа квалификация по различни учебни дисциплини. Възпитателите ангажират учениците с образователни и спортни изяви, контролират поведението им и поддържат контакти с родители, учители и класни ръководители. 
2.  УЧЕНИЦИ

ЦПЛР - Общежитие за средношколци е единственото самостоятелно общежитие на територията на област Русе. Приемат се ученици от всички русенски училищата, като предимство имат деца от социално слаби семейства, многодетни и учителски семейства. 
В общежитието се настаняват 70 - 80 ученика, които се разпределят по групи. Учениците владеят говоримо и писмено български език на сравнително добро ниво, но някои от тях срещат езикови трудности. Няма деца със специфични образователни потребности.
	СИЛНИ СТРАНИ
	СЛАБИ СТРАНИ

	· Добра координация и обмен на информация между възпитателите и ръководството на ЦПЛР - Общежитие за средношколци при работа със застрашените от отпадане ученици, учениците с проблемно поведение или с противообществени прояви;

· Провеждане индивидуални разговори с ученици с противообществени прояви;

· Възпитателите и ръководството уведомяват родителите за всички прояви на ученика, за проблеми в ЦПЛР - Общежитие за средношколци и за цялостното му развитие;

· Пълноценно функциониране на КБППМН, разглеждане на всеки случай на провинен ученик;

· Наличие на добри и мотивирани възпитатели, които успешно се справят с проблемите на учениците.

	· Недостатъчна дисциплинираност на учениците и лоши прояви.


	3. КАДРОВИ РЕСУРСИ

Колективът на ЦПЛР – Общежитие за средношколци - Русе е съставен от 4 педагогически специалисти, директор и 3 души непедагогически персонал. Голяма част от възпитателите повишават квалификацията си в различни квалификационни форми: семинари, обучения, придобиване на квалификационни степени. Един от възпитателите е с ІІ ПКС, един с ІІІ ПКС и двама с ІV ПКС. 

В ЦПЛР – Общежитие за средношколци работи екип за ключови  компетентности, в който се обменя опит, идеи и се обсъждат проблемите, възникнали при работа с учениците. Заседанията на екипа се провеждат по утвърден годишен план.

Педагогическия колектив работи за обезпечаване на доброто развитие на своите ученици, като се стреми да създаде позитивен психоклимат в общежитието.


	4. ОБРАЗОВАТЕЛНО-ВЪЗПИТАТЕЛЕН ПРОЦЕС

ЦПЛР – Общежитие за средношколци работи по годишен план за дейността, който е неразделна част от задължителната документация  и план за възпитателната дейност на педагогическия персонал, съобразен с желанията на учениците и  възможностите на институцията.

Резултатите от консултативната дейност и образователно-възпитателните  мероприятия се отчитат периодично, с цел постигане на подкрепа за личностно развитие на учениците;

Учениците от ЦПЛР – Общежитие за средношколци участват в състезания, конкурси и олимпиади на общинско и областно равнище.  Много от тях постигат високи спортни резултати.
Реализацията на учениците след завършване на образователен етап или степен от средното образование е успешна. Една част от тях продължават образованието си във висши учебни заведения, а останалите се реализират успешно на пазара на труда.

Възпитателите в  ЦПЛР – Общежитие за средношколци работят за личностното развитие на ученика – духовно, морално, обществено, професионално и др.

	
	

	5. УЧЕБНО-ТЕХНИЧЕСКА И МАТЕРИАЛНА БАЗА
ЦПЛР – Общежитие за средношколци разполага с учебни стаи (занимални), компютърна зала с локална мрежа и достъп до интернет и библиотека. Има и зала за общи мероприятия. 
СИЛНИ СТРАНИ
СЛАБИ СТРАНИ
· Осигурен със задължителна документация;

· Оборудвана компютърна зала с интернет;

· Наличие на програмни продукти;

· Функциониране на библиотека;

· Базата по физическо възпитание и спорт е на добро ниво, спортна площадка и фитнес зала;

· Има прожекционна и мултимедийна апаратура, чрез реализиран проект на МОСВ и ПУДООС „Нашият двор – място за отдих и спорт ”;

· Подменена леглова част.

· Недостигът на средства не позволява необходимото  оборудване на учебните стаи;

· Не са достатъчни наличните дидактически материали;

· Броят на наличните компютри не отговаря на потребностите на общежитието;

· Подмяна на обзавеждането, боядисване на стаите. 


	

	6. ФИНАНСИРАНЕ

ЦПЛР – Общежитие за средношколци е обслужващо звено в системата на образованието и е второстепенен разпоредител на бюджетни кредити на МОН. Финансови средства ЦПЛР – Общежитие за средношколци получава и  от месечни такси и използване на легловата база от ученици. От финансовата 2008 година общежитието е на делегиран бюджет.



	СИЛНИ СТРАНИ
	СЛАБИ СТРАНИ

	· Редовно финансиране;

· Собствени приходи.


	· Липса на средства, което спира изпълнението на неотложни ремонти.


	

	7. ВЪНШНИ ФАКТОРИ

Външната среда оказва неблагоприятно въздействие върху развитието на българското образование. Най-силно изразени негативни фактори са икономическата и социална среда. Прогнозите за тяхното развитие и влияние са противоречиви. Може обаче да приемем на базата на сегашното им състояние, че те ще запазят негативното си въздействие върху образователната система.

Една от основните задачи на преминаването към демократична система е гражданското общество, което да създаде възможности за все по-активно включване на обществеността в решаването на образователно-възпитателните проблеми.

Принципите върху, които следва да се изграждат връзките и взаимоотношенията на ЦПЛР – Общежитие за средношколци и обществените органи са:

- демократичност и осигуряване на достъп до образование за всички;
- приемственост и спазване на основните традиции на българското училище;
- откриване на повече възможности за диференциране, перманентно и дуално обучение.

СИЛНИ СТРАНИ
СЛАБИ СТРАНИ
· Активна работа с родители;

· Съпричастност и съдействие на обществеността към разрешаване на  проблемите;

· Добро взаимодействие с всички институции;

· Работа по международни проекти, допринасящи за издигане авторитета на общежитието;

· Постоянни контакти с институции и учреждения по актуални теми и проблеми.
· Пълна събираемост на средства от месечни такси, но сумата е недостатъчна  за  подобряване състоянието на МТБ; 

· Липса на инициативност от страна на родителите за участие в живота на общежитието;

· Недостатъчна заинтересованост и неосъществяване на навременна обратна връзка от страна на родителите.
ІІ. ЦЕЛ НА СТРАТЕГИЯТА

1. ВИЗИЯ 

Утвърждаване на ЦПЛР – Общежитие за средношколци като звено, способно да формира в учениците национални и общочовешки добродетели при подготовката им за социализация и реализация. В своята ежедневна работа специалистите от ЦПЛР – Общежитие за средношколци, както и непедагогическият колектив, обединяват социалните и образователни умения в посока на утвърждаване  на младите хора и гарантиране на  образование за всеки ученик без разлика в етническата и културната принадлежност.
2. МИСИЯ

ЦПЛР – Общежитие за средношколци е гарант за висококачествен образователно - възпитателен процес, адекватно ориентиран към динамично променящия се съвременен свят, съобразен с Държавните образователни изисквания и осъществяващ държавната политика за осигуряване и предоставяне на общежитие за учениците, обща и допълнителна подкрепа за личностно развитие чрез организиране на дейности за развитие на индивидуалните им способности и дарования в областта на науките, технологиите, изкуствата, спорта, придобиването на умения за лидерство и други. Изграждане на личности с ярко изразено гражданско съзнание и отговорно лично поведение за активно включване в обществения живот, готови да приемат предизвикателствата на новите технологии, с изследователска нагласа и готовност за експериментиране.  Изграждане култура в организацията и самоорганизацията на учениците.

Мисия на стратегията за развитие на ЦПЛР - Общежитие за средношколци е да спомогне за:

· Подкрепа и личностно развитие на учениците;
· Утвърждаване на образователно-възпитателните дейности като процес на последователно навлизане на учениците в обективния свят на обществото или в отделна негова част;
· Организиране на ученическата общност като отворена система, т.е. като елемент от съществуващите социални, културни и икономически условия и наличието на обратна връзка между тях;
· Въвеждане в управлението на ЦПЛР – Общежитие за средношколци и образователните дейности на набор от съвременни технологии (от стратегическо планиране и управление до иновационно и интерактивно обучение);
· Формиране на умение за придобиване на информация и овладяване на съвременните информационни и комуникационни технологии;
· Улесняване трансформация на културата и организационното развитие на ЦПЛР - Общежитие за средношколци по пътя на утвърждаването му като самообучаваща се организация, построена на основата на знания и информация;
· Хуманизация на отношенията в ЦПЛР – Общежитие за средношколци;
· Формиране и развитие на основни човешки ценности като уважение към правата и свободите на всеки ученик, възпитател, родител и всеки друг участник в образователните взаимодействия, недопускане на дискриминация на никакво основание;
· Ангажиране и създаване на адекватни условия за опознаване и разбирателство между различните етнически и верски групи, като се полагат усилия за преодоляване на предразсъдъците и дискриминацията по етнически и верски признак.
3. ОСНОВНИ ЦЕЛИ
Основните цели на образователно-възпитателния процес са определени въз основа на разбирането, че младото поколение трябва да бъде подготвено за пълноценен живот и дейност в демократичното общество, в което свободната изява на личността включва отговорностите ѝ пред самата нея, пред нацията и пред човечеството.
Основните цели са:

3.1 Да формира българския гражданин като гражданин на демократично общество – българско и европейско, като свободна морална и инициативна личност с широка и обща култура, уважаваща законите, правата на другите, техния език, религия и култура, познаваща и зачитаща националните и общочовешките ценности;
3.2 Да развива интелектуалните възможности и комуникативните способности на личността, да подкрепя нейната индивидуалност и самостоятелност;

3.3 Да изгражда физически и морално здрави и дееспособни личности, готови да поемат граждански отговорности;

3.4 Да формира национално самосъзнание, да възпитава в родолюбие, в обич и уважение към родния край и в съпричастност към глобалните проблеми на човечеството;

3.5 Да формира потребности, интереси и нагласи за обучение и самоусъвършенстване през целия живот;

3.6 Да осигури необходимото равнище на общообразователна и професионална подготовка на личността, позволяващо ѝ непрекъснато да се образова и самообразова. 

4. ПОДЦЕЛИ

4.1 Задоволяване на потребностите от съвременна среда, отговаряща на критериите на Европейския съюз чрез:

4.1.1 Осигуряване на условия за безплатно средно образование на учениците:

- максимално обхващане на децата, подлежащи на задължително обучение;

4.1.2 Разработване на система за управление на качеството в рамките на ЦПЛР – Общежитие за средношколци чрез:

- непрекъснато повишаване на качеството на образователните дейности, свързани с подкрепа и личностно развитие и управлението на ЦПЛР – Общежитие за средношколци;
- разработване и внедряване на научно обоснована система за управление на качеството на образователните дейности и управлението, която да отчита както традициите в ЦПЛР - Общежитие за средношколци, така и другия опит и да разкрива пред всички субекти на управление (ръководители, възпитатели и ученици) възможности за по-висока ефективност на собствената им дейност;
- осигуряване на предпоставки управлението на качеството в ЦПЛР – Общежитие за средношколци да получи ранг на ежедневна дейност, залегнала в длъжностните характеристики на членовете на колектива;
- ежегодно определяне на степента на постигнатото качество в съответствие с изискванията за равнищата на възпитание, подготовката и подкрепа за личностно развитие на учениците за училище, както по общообразователните предмети, така и по профилираните и професионалните дисциплини;
- пренасяне на акцента от оценка на крайните резултати към управление на качеството на цялостния процес, осъществяван в ЦПЛР – Общежитие за средношколци в четири етапа: планиране - изпълнение - проверка - въздействие ;
- разработване на документация за системата на качеството (програми, планове, длъжностни характеристики, правила, ограничения, забрани, атестационни карти, анкети).
4.2 Стимулиране и мотивиране на учениците да мислят, да изразяват свободно своето мнение, да правят това, което искат, без да бъдат принуждавани и командвани, да работят с убеждението, че вършат нещо полезно за себе си, за ЦПЛР – Общежитие за средношколци и за обществото чрез:
- оказване на съдействие и подкрепа в цялостната образователно-възпитателна работа за придобиване на интелектуални умения, социална култура и гражданска компетентност, необходими за активен живот в динамично променящите се обществени отношения;
- създаване на предпоставки за личностна мотивация на учениците за съзнателно и активно участие в управлението на образователните дейности;
- осъществяване на целенасочена работа за формиране у учениците на гражданско съзнание и адекватно социално поведение;
- създаване на подходящи условия и предпоставки за прилагане
и развитие на различните форми на самоконтрол. 
4.3 Запазване и развитие на здравето на учениците чрез:
- оптимизация на преподавателския процес с цел преодоляване на негативните фактори с отрицателно въздействие върху здравето на учениците;
- профилактика на никотиновата, алкохолната и наркотичната зависимост, разработване на специализирана стратегия за превенция на наркоманиите сред учениците в различните образователни степени;
- участие в реализирането на Националната стратегия за ограничаване на тютюнопушенето на населението, разработване на модул за предотвратяване на тютюнопушенето на децата и учениците;
- оптимално използване на възможностите на часа на групата за участие на учениците в процесите на формиране на здравна култура и природосъобразен начин на живот;
- оборудвана фитнес зала и спортна площадка.
4.4 Разработване на стратегия за реализиране на държавната политика по отношение на физическата култура и спорта посредством:
- поддържане на спортната площадка и организирането на извънучилищната спортна дейност (Закон за физическото възпитание и спорта);
- създаване на график за ползване на спортни обекти, съоръжения и фитнес залата; 
- популяризиране на общинските, областните и националните форми за масовизиране на физическата култура и туристическата дейност.
4.5 Генериране на идеи за нови или за подобрени работни практики и услуги в сферата на ученическото творчество и свободното време на учениците посредством:
- създаване на система за откриване и развиване на таланти;
- привличане на вниманието на държавните и неправителствени организации към запазване и развитие на интелектуалния потенциал;
- поощряване на творческата реализация на учениците и работата с талантливи деца;
- осигуряване на среда, благоприятна за развитие на творческите възможности на учениците;
- организация на клубна дейност за развитие на потребностите от знания и разширяване на кръгозора на учениците;
- създаване на възможности за публично представяне на творческите постижения на учениците;
- материално и морално стимулиране на педагозите с високи постижения в работата с деца;
- предоставяне на информация за националните ученически конкурси с цел издирване и стимулиране на творческите заложби на учениците;
- оказване на съдействие при реализацията на творческо-образователни инициативи, организирани от неправителствени организации.
4.6 Зачитане на отговорностите, правата и задълженията на родителите, установяване на социален диалог „семейство - училище" посредством:
- активно включване на родителската общност с оглед по-ефективно реализиране на стратегията за развитие на общежитието и укрепване на материално-техническата база;
- мотивиране на родителската общност да печели доверието на външни институции и юридически лица и на тази основа да гради и поддържа взаимноизгодни връзки със социалната среда, способна да подкрепя материално и финансово образователната дейност;
- стимулиране на родителската общност да помага за осигуряване на единомислие по спорни въпроси между общежитието и външните институции и юридически лица, за елиминиране разногласия и предотвратяване на конфликти, за намиране, оценяване и предлагане на алтернативи за решаване на възникнали проблеми.
4.7 Използване на добри педагогически практики за измервания и управление, свързани с влиянието върху социалната инфраструктура, с имиджа на педагогическата колегия, с диалога, който тя води в обществото, както и с другите заинтересовани от дейността и постиженията ѝ общности посредством:
- създаване на система за мониторинг на ефективността на взаимодействие на общежитието със социалната среда съвместно с органите на местната власт и Общинската комисия за превенция на противообществените прояви на малолетни и непълнолетни;
- разработване на система за даване на родителите на педагогически минимум;
- модернизация и реализация на програмите за нравствено-правово, гражданско-патриотическото, екологическо, естетическо и други направления в социализацията на учениците;
- развитие на социалнопсихологическата помощ на учениците и техните родители;
- разработка и реализация на механизми за взаимодействие на ЦПЛР – Общежитие за средношколци и организациите за извънучилищна дейност.
4.8 Създаване на благоприятна среда за формиране на разнообразие от поведения, етични системи и ценности, които се предават, практикуват и утвърждават в условията на осъществяване на образователните и възпитателните дейности в междукултурни взаимодействия посредством:
- провеждане на културно-образователна и педагогическа дейност за разпространение на събраните фолклорни материали с цел младите хора да бъдат запознати и приобщени към различни етнически традиции и обичаи;
- стимулиране на участието на учениците в пресъздаването на традиции и обичаи с цел изграждане у тях на нравствени и естетически ценности;
- отбелязване на годишнини на дейци на културата, религиозни и официални празници, срещи с изтъкнати личности с принос към развитието на културата, изкуството и образованието по региони и в национален мащаб.
4.9 Рационализиране на стратегията за превенция и противодействие на асоциалното поведение и противообществените прояви на малолетни и непълнолетни чрез:
- реализиране на дейности, свързани с превенцията на противообществените прояви посредством ефективно организиране на извънучилищната дейност;
- предприемане на мерки за решаване на проблемите на застрашените от отпадане ученици, децата жер​тви на насилие, децата с проблеми в общуването;
- търсене на възможности за включване на децата в определени дейности с превантивен характер, обучение на връстници от връстници;
- подкрепа и консултиране на деца и родители с проблеми; насочване на децата или семействата към служби, предлагащи психологично консултиране и помощ;
- стимулиране на активно работещите в комисията за превенция на противообществените прояви на малолетни и непълнолетни по ред, определен от директора и съобразен с действащото законодателство;
- подпомагане на родителите по въпросите на възпитанието и развитието на техните деца с оглед оказване от тяхна страна на съдействие за превенция на противообществените прояви на малолетни и непълнолетни и подпомагане дейността на ЦПЛР – Общежитие за средношколци в противодействието му срещу наркоманията и други вредни влияния върху децата и учениците;
- провеждане на работни срещи със социални работници от общината, на които се получават конкретни методически указания за работа със семейства, в които има определен риск за децата (ученици, живеещи в неблагоприятна среда, семейства с родител(и), изтърпяващи присъда, семейства с криминал​но проявени родители, семейства с родители, които злоупотребяват с алкохол или наркотици, семейства с психично болни ро​дители, семейства, в които се упражнява различен вид наси​лие, социално слаби семейства, семейства, в които децата не се отглеждат от родителите);
- оказване на психологическа подкрепа и помощ, консултиране по проблемите на професионалното насочване и развитие на застрашени деца;
- реализиране на училищни програми, проекти и други форми за привличане на обществеността в дейностите по превенция и противодействие на противообществените прояви на малолетните и непълнолетните и за защита правата на децата.
4.10 Осигуряване на безопасни условия за труд и творчество на децата на територията на ЦПЛР – Общежитие за средношколци посредством:
- ежегодно актуализиране на Правилника за осигуряване на безопасни условия на обучение, възпитание и труд, който да бъде задължителен за всички ученици, възпитатели и непедагогически персонал;
- извършване на проверки на всички обекти, отнасящи се до здравето и живота: състояние на шахти, водопроводи, стълби, спортни съоръжения, двор, сграда и т. н. от групата по осигуряване на безопасни условия на труд, като за констатирани нередности да се изготвя подробен протокол и конкретни предложения за отстраняването им. Прегледът на обектите да се извършва периодически и в случаите на екстремни ситуации, като се обръща особено внимание на електроинсталацията;
- провеждане на подробен инструктаж за охраната на труда в общежитието и потенциалните опасности и оформяне на тетрадка за охрана на труда с подпис на инструктирания;
- рационализиране на пропускателния режим, чрез портиер в ЦПЛР – Общежитие за средношколци и подобряване на изграденото видеонаблюдение.
4.11 Компютризация на образователните дейности и управлението на ЦПЛР – Общежитие за средношколци чрез:
- оборудване с компютри за осъществяване на дейности и извънкласни форми на работа;
- оборудване с хардуер и софтуер, облекчаващ управленската дейност;
- създаване и развитие на локална компютърна мрежа;
- поддържане на сайт на общежитието;
- развитие на собствени мултимедийни педагогически разработки;
- прилагане на информационните технологии във възпитателно-образователния процес посредством осъществяване на интернет връзки;
- съвместно с органите на местната власт създаване на база данни на социално слабите деца с цел оказване на своевременна социална помощ и периодична проверка на тяхното актуално състояние.
4.12 Определяне и прилагане на система от правила, процеси, процедури и взаимовръзки за управление на ЦПЛР – Общежитие за средношколци и за изпълнение на стратегията за развитие посредством:
- организация на дейността за постигане на резултати, основаващи се върху набор от основни принципи, форми и методи, отразени в стратегията за развитие, които включват:
- ориентиране към резултатите, внимание към личността на ученика, подкрепа, лидерство и постоянство на целите, фиксирани в стратегията;
- управление чрез процеси и факти, ангажиране на всички членове в управленската дейност;
- непрекъснато усъвършенстване и въвеждане на новости; взаимноизгодно партньорство, социална отговорност на организацията в ЦПЛР – Общежитие за средношколци за качеството на постиганите резултати.
4.13 Оптимизиране на функциите на управленска дейност чрез:

- делегиране на правомощия на функционалните звена и отделни личности, изясняване и разпределение на функциите на субектите на промяна в съответствие с изискванията на информационното общество, личната компетентност и мотивация за участие в управлението на ЦПЛР – Общежитие за средношколци;
- приспособяемост, усилване на оперативността на функциите по отношение на стратегията за развитие на ЦПЛР – Общежитие за средношколци, преход от тясна специализация към интеграция в съдържанието и характера на осъществяваните дейности;
- насочване на действията на членовете на ЦПЛР – Общежитие за средношколци в рамки извън конкретните служебни задължения;
- постигане на съгласие със съмишленици, а не прибягване до външен авторитет, в зависимост от спецификата на учебно-възпитателния процес като колективна дейност;
- създаване на условия и предпоставки за проява на инициатива по разработване на нововъведения от всички членове, без да е необходимо информирането от страна на ръководителите от по-високите управленски нива.
4.14 Приспособяване на организационното устройство на ЦПЛР – Общежитие за средношколци към промяната в задачите, отразени в стратегията посредством:
- обединяване и регламентиране на поведението на членовете и групите в процеса на взаимодействие и осъществяване на съвместна дейност, осигуряване на определено ниво на социален ред, съгласие, интеграция;
- засилване на оперативната самостоятелност, като линейно-функционалната структура на управление постепенно да се заменя с дейността на многофункционални екипи като:
· членове на екипите се овластяват да вземат решения по определен кръг проблеми;
· всеки член на екипа е длъжен да отговаря за определен вид дейност;
· членовете на екипите са длъжни да провеждат регулярни обсъждания на процеса на приемане на решаване във всяка област от дейността на ЦПЛР – Общежитие за средношколци;
· въвеждане и спазване на стандарти за поведение на членовете на екипите, отразени в Правилника на ЦПЛР – Общежитие за средношколци и длъжностните характеристики;
· знанията на всеки член на организацията се превръщат в знания на екипа в цяло;
· обмяната на знания на екипа увеличава общия обем от знания в ЦПЛР – Общежитие за средношколци;
· разграничение и фактическо разпределение на компетент​ности в зависимост от интелектуалния потенциал на членовете на ЦПЛР – Общежитие за средношколци;
· преосмисляне на взаимоотношенията в методическото обединение, на основата на признаването и възприемането на факта, че дейността на ЦПЛР – Общежитие за средношколци е колективна.
4.15 Подобряване на дейностите по финансово осигуряване на и реализирането на целите на стратегията за развитие при най-ниски разходи и максимална ефективност като:
- финансирането на дейностите за реализиране на стратегията за развитие са капиталовложения за бъдещи периоди с цел да се задоволят потребностите от кадри и жизнената потребност на всеки индивид от възпитание и образование при формиране подкрепата и развитието на неговата личност;
- финансирането се извършва както от бюджета, така и от собствени средства, осигурени от извършване на допълнителни дейности, от дарения, от отдаване под наем на помещения;
- използване на извънбюджетните средства за дофинансиране на дейностите по реализиране на стратегията. Разпоредител с тези извънбюджетните средства е директорът;
- се финансират целеви програми по модернизиране и развитие на материално-техническата база на ЦПЛР – Общежитие за средношколци, насочени за постигане на целите на стратегията;
- обвързване на финансирането на дейностите по реализиране на стратегията за развитие с резултата от цялостната дейност. Финансовите средства да се определят в зависимост от реално постигнатите количествени и качествени параметри при реализиране на стратегията.
4.16 Провеждане на мониторинг за степента на постигане на стратегията и неразкритите потенциални възможности посредством:
- периодично събиране и отчитане на определена информация по различните дейности, залегнали в стратегията;
- съпоставяне между планираните цели и реално постигнатото, състояние на управлението на образователните дейности;
- своевременно привеждане на процесите на промяна в съответствие с потребностите на среда в ЦПЛР – Общежитие за средношколци.
5. ДЕЙНОСТИ ЗА ПОСТИГАНЕ НА ЦЕЛИТЕ

5.1 Административно-управленска дейност:

5.1.1 Съпоставка с конкурентни ЦПЛР, залагане на дейности, гарантиращи привлекателност и мотивирано присъствие;

- осигуряване с правоспособни кадри и необходими материално-технически средства;
5.1.2 Сформиране на педагогически екип мотивирани и квалифицирани възпитатели, обединени от общата цел за издигане рейтинга на ЦПЛР – Общежитие за средношколци;
5.1.3 Установяване взаимоотношения на диалог и партньорство в колектива, насочени към ефективна УВР и благоприятен психоклимат за ползотворна дейност;
- установяване практика на взаимопомощ и партньорство, чрез планиране на дейности на МО, комисии и др.;
- планиране, честване на празници и мотивиране участието в тях;
- създаване на нулева поносимост към недостатъчната дисциплинираност на учениците и лоши прояви;
- урегулиране на дисбаланс в пълняемостта на групите;
5.1.4 Работа на ръководството и педагогическата колегия в посока на :
- подобряване на събираемостта на средствата от месечните такси;
- участие на ЦПЛР – Общежитие за средношколци в програми и проекти за финансиране;

- неизявено желание за дарения от страна на родители с възможности;

- създаване на лоби в местния парламент – Общински съвет;

- повишаване на инициативността от страна на родителите за участие в живота на ЦПЛР – Общежитие за средношколци;
- мотивиране заинтересоваността на навременна обратна връзка от страна на родителите;

5.1.5 Разработване на критерии и атестационни карти за оценка труда на педагогическия и непедагогическия персонал в рамките на ЦПЛР – Общежитие за средношколци и толериране стремежа към реализация на образователно-възпитателни дейности.

5.2 Образователно-възпитателна и социална дейност:
5.2.1 Прилагане на иновационни технологии от възпитателите:
- разчупване рамките с нови методи и форми;

- прилагане на интерактивно обучение, иновации;

5.2.2 Обособяване на ЦПЛР – Общежитие за средношколци като център на социални и културни изяви, разширяване връзките с обществената среда за популяризиране и фиксиране ролята му за гражданското възпитание на учениците за подкрепа и развитие на личностите им:
- внедряване допълнителни форми на работа с учениците – планирано, по график, съгласувано с интересите на учениците и техните родители;
- планиране разширяването на връзките с културните институции в града. 
5.3 Квалификационна дейност:
5.3.1 Планиране вътрешноквалификационна дейност, осигуряваща необходимата педагогическа и методическа култура и подготовка на педагозите;
5.3.2 Самоквалификация по приоритети от педагогическата колегия за повишаване на конкурентоспособността и професионалното самочувствие;
5.3.3  Планиране на семинари за повишаване квалификацията на възпитателите за обогатяване формите на вътрешна и външна квалификация;
5.3.4 Активно участие във формите на квалификация, организирани от РУО;
5.3.5 Включване в Годишен план за повишаване на квалификацията, финансиран със средства от бюджета на общежитието.
5.4 Социално битова и финансова дейност:
5.4.1 Модернизиране на материално-техническата база с цел изграждане привлекателен облик на ЦПЛР – Общежитие за средношколци и пълноценен УВП:
- обособяване с нужните дидактически пособия;

- снабдяване с компютри за занятия в извънкласни форми;

- осъвременяване и поддържане много добър облик на сградата.
5.4.2 Планиране разходването на средствата за ремонт по приоритети.
III. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА 

1. Средства от бюджета на общежитието;
2. Собствени приходи;
3. Дарения от спонсори;
4. Собствен труд за осъществяване на вътрешни текущи ремонти и естетизиране на помещения.
Стратегията се актуализира в началото на всяка учебна година, както и в случай на значителни промени в организацията на работа в ЦПЛР – Общежитие за средношколци или в нормативната база на средното образование.

На основата на тази стратегия ежегодно се изработва годишен план за дейностите с конкретните срокове и отговорници.

Със стратегията за развитие на ЦПЛР – Общежитие за средношколци са запознати всички членове на колектива, учениците, родителите, РУО на МОН - Русе и Финансиращият орган – Община - Русе.

Предложената стратегия отразява намеренията на педагогическия колектив за развитие и усъвършенстване през следващите  години. При определяне на приоритетите, включени в тази стратегия сме се ръководили от разбирането, че развитието на образователната система има за основна цел формирането на свободна и творческа личност, чиято социална функция е интегриране в обществото и участие в неговото обновяване и промяна. Стратегията обхваща периода от 2025 г. до 2029 г., като следва да бъде актуализирана всяка година.

 Стратегията за развитие на ЦПЛР – Общежитие за средношколци е на базата на обективен анализ на сегашното състояние и е съобразена с тенденциите в развитието и усъвършенстването на образователната система.

Стратегията за развитието на ЦПЛР – Общежитие за средношколци се основава на приоритетите, целите и  стандартите, заложени в следните документи:

1. Закон за предучилищно и училищно образование;

2. Стратегия за образователна интеграция на децата и учениците  от етническите малцинства;

3. Конвенция на ОНН за правата на детето;

4. Закон за закрила на детето; 

5. Правилник за устройството и дейността на ЦПЛР – Общежитие за средношколци;

6. Годишен план за дейността на ЦПЛР – Общежитие за средношколци;

7. Правилник за вътрешния трудов ред;
8. План на методическото обединение;
9. Наредба за приобщаващото образование;

10. Други национални и международни нормативни документи, засягащи развитието на образованието  и спецификата на ЦПЛР – Общежитие за средношколци. 

В унисон с посочените документи в центъра на образователно - възпитателния процес се поставя детето с неговите заложби, интереси и потребности, с постоянна грижа за живота и здравето му.
                                                                             ДИРЕКТОР: Х
                                                                                                    /Хр. Петкова/

